open-index/open-wikipedia-markdown huggingface dataset:
HMS Walrus (1917)

**HMS Walrus** oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla.

## Palvelus
Vuonna 1921 alus liitettiin laivueiden kahtia jaon yhteydessä Atlantin laivaston 5. hävittäjälaivueeseen, jonka muut alukset olivat *[[HMS Malcolm (D19)|HMS Malcolm]]*, *[[HMS Vanity (D28)|HMS Vanity]]*, *[[HMS Vendetta]]*, *[[HMS Vivacious]]*, *[[HMS Voyager]]*, *[[HMS Waterhen]]*, *[[HMS Wrestler]]* ja *[[HMS Wryneck]]*.

Huollon jälkeen alus aloitti 6. kesäkuuta 1924 Devonportissa toisen palvelusrupemansa liitettynä edelleen Välimeren laivaston 5. hävittäjälaivueeseen, joka nimettiin 1925 Välimeren laivaston 1. hävittäjälaivueeksi.. Alus siirrettiin 15. marraskuuta 1926 Sheernessin telakalle, mistä se palasi palvelukseen 5. huhtikuuta 1927 Noressa määrättynä edelleen 1. hävittäjälaivueeseen Välimerelle.

Alus sijoitettiin 30. marraskuuta 1932 Devonportin reserviin, josta se siirrettiin 1934 Rosythiin ylläpidettävään reserviin. Se oli määrä muuttaa vuonna 1938 nopeaksi ilmatorjuntakykyiseksi saattajaksi (WAIR), kun sitä oltiin hinaamassa 13. helmikuuta 1938 Rosythistä Chathamiin aluksen hinausvaijeri katkesi ja se ajautui karille Scarboroughin edustalla. Pelastusmiehistö poisti alukselta runsaasti materiaalia, kun se osoittautui korjauskelvottomaksi. Runko myytiin romutettavaksi Round Brossille Sunderlandiin.

## Lähteet
*
*
*
*
*

### Viitteet
Tunisian alle 23-vuotiaiden jalkapallomaajoukkue

**Tunisian alle 23-vuotiaiden jalkapallomaajoukkue** on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon Olympialaisissa. Tunisia selvisi ensimmäisen kerran Olympialaisiin vuonna 1960.

## Tilastot

## Valmentajat
*  Ammar Souayah (2010–11/2010)

## Aiheesta muualla
* Tunisian olympiamaajoukkue Goalzz sivustolla
NOSS

**NOSS-satelliitit** ovat maata kiertäviä amerikkalaisia tiedustelusatelliitteja. NOSS eli *the Naval Ocean Surveillance System* on järjestelmä, johon kuuluu useita satelliittiryhmiä.
Niiden tehtävänä on paikallistaa strategisesti mielenkiintoisten laivojen liikkeitä maailman merillä niiden välittämien radiosignaalien perusteella. Useimpiin NOSS-satelliittiryhmiin kuuluu kolme satelliittia.
Ne paikantavat kohteen kolmiomittausmenetelmällä, jolloin saadaan selville myös laivan liikesuunta.

Koska moniin ryhmiin kuuluu kolme satelliittia, ne näyttävät Maasta katsoen liikkuvan kolmiomuodostelmana tähtitaivaalla. Tämän vuoksi NOSS-satelliitteja kutsutaan myös satelliittikolmioiksi tai lentäviksi
satelliittikolmioiksi. Taivaalla näkyessään ne kiinnittävät varsin usein huomiota ja kummastusta. Vuoden 2010 aikana kolmiomuodostelmat alkoivat hiljalleen hajoamaan, ilmakehän muokatessa satelliittien ratoja.

NOSS-järjestelmä syntyi kylmän sodan aikaan 1970-luvun alkupuoliskolla. Ne tunnetaan myös nimillä White Cloud tai PARCAE.

## Lähteet
*
*
Svetlana Medvedeva

**Svetlana Vladimirovna Medvedeva** (, s. 15. maaliskuuta 1965 Leningrad, Neuvostoliitto) on venäläinen ekonomisti, joka on naimisissa entisen Venäjän presidentin ja pääministerin Dmitri Medvedevin kanssa. Hän valmistui 1987 Leningradin Liiketaloudellisesta instituutista. Hän avioitui Dmitri Medvedevin kanssa 1993 ja poikansa syntymän jälkeen 1995 hän jäi pois työelämästä. Ranskankielentaitoinen Medvedeva osallistuu ja tukee sosiaalisia ja kulttuurihankkeita Venäjällä ja muualla Euroopassa.

## Lähteet
*http://eng.firstlady.kremlin.ru/biography
Vesinukketeatteri

**Vesinukketeatteri** on perinteinen pohjoisvietnamilainen nukketeatterin muoto, jossa nuket liikkuvat veden alla kulkevien tankojen varassa. Nukkejen liikuttelijat seisovat bambuverhojen takana vyötäisiään myöten vedessä. Aiheita nukketeatterinäytelmiin saadaan vietnamilaisesta mytologiasta ja historiasta tai kiinalaisesta kirjallisuudesta. Teatterimuoto on yli tuhat vuotta vanha.

Vesinukketeatterilla on yhteys kyseisissä Aasian osissa laajalti suosittuun nukketeatteriperinteeseen, joka liittyy varhaisiin šamanistisiin rituaaleihin. Vesinukketeatteri kehittyi Punaisenjoen suistossa, mahdollisesti siksi että nukketeatterilaiset halusivat esiintyä myös tulva-aikana.

## Lähteet
Margarete Adler

**Margarete "Grete" Adler** (13. helmikuuta 1896 Wien &ndash; 10. huhtikuuta 1990) oli itävaltalainen uimari, uimahyppääjä ja olympiamitalisti. Hän osallistui urallaan kaksiin olympialaisiin, Tukholman kisoihin 1912 uinnissa ja Pariisin olympialaisiin 1924 uimahypyissä. Adler voitti pronssia 4 × 100 metrin vapaauintiviestistä vuonna 1912 vain 16 vuoden ja 152 päivän ikäisenä. Hän on edelleen Itävallan nuorin ja maan historian ensimmäinen naisolympiamitalisti. 

## Lähteet

* Adlerin profiili sports-reference.com-sivustolla  

## Viitteet
Jyväskylän monitoimitalo

**Jyväskylän monitoimitalo** eli **Monnari** on Jyväskylässä sijaitseva urheilurakennus. Muun muassa futsal-seura Kampuksen Dynamo, BC Jyväskylä ja salibandyseura O2-Jyväskylä käyttävät monitoimitaloa kotihallinaan.

Rakennukseen kuuluu mm. 1&nbsp;302 m2 kokoinen palloiluhalli Hipposhalli.

## Lähteet
*Monitoimitalo Jyväskylän kaupungin sivuilla 

## Aiheesta muualla
*Happee Pinterest sivuilla: kuvia Monitoimitalosta
Lappeenrannan urheilutalo

**Lappeenrannan urheilutalo** on Lappeenrannassa sijaitseva urheilurakennus. Salibandyn miesten Divarissa ja naisten F-liigassa pelaava SaiPa, koripallon 1-divisioonassa pelaava LrNMKY ja koripallon naisten SM-sarjassa pelaava Catz käyttävät monitoimitaloa kotihallinaan.

Rakennukseen kuuluu muun muassa 1500 neliömetrin kokoinen palloiluhalli.
Pasilan urheiluhalli

**Pasilan urheiluhalli** on Länsi-Pasilassa Helsingissä sijaitseva urheilurakennus. Salibandyliiga-seura M-Team Salibandy käyttää monitoimitaloa kotihallinaan. Pasilan Urheiluhallin tilat ovat muunneltavissa asiakkaan tarpeen ja käyttötarkoituksen mukaan. Katsomopaikkoja saadaan kahdelletuhannelle henkilölle. Hallin pääkenttä (1&nbsp;260&nbsp;m², 42 m × 30 m) voidaan jakaa kolmeen osaan. Yhtä aikaa voi pelata esimerkiksi lentopalloa, koripalloa, sählyä tai sulkapalloa sekä ohjattua kuntoliikuntaa.

Rakennuksessa on myös kuntosali, testiasema, vuokrattava tilaussaunatila ja kokoustilat. 

Lounaskahvila (Garam & Vermiglio catering) toimii kiinteistön 2. kerroksessa.

## Aiheesta muualla
* UH Pasila 
* Garam & Vermiglio
Eric Papilaya

**Eric Papilaya** (s. 9. kesäkuuta 1978) on itävaltalainen laulaja. Hän edusti Itävaltaa Eurovision laulukilpailussa 2007 kappaleella *[[Get A Life – Get Alive]]* ja sijoittui semifinaalissa 27. sijalle saaden 4 pistettä, joka ei kuitenkaan riittänyt finaaliin pääsyyn.

## Lähteet

## Aiheesta muualla
*Eric Papilayan virallinen kotisivu
Sugar Ramos

**Sugar Ramos** (2. joulukuuta 1941 Matanzas, Kuuba – 3. syyskuuta 2017 México, Meksiko) oli kuubalaislähtöinen meksikolainen nyrkkeilijä, ammattilaisten maailmanmestari höyhensarjassa.

## Ura
Kovasta oikean kätensä lyönnistä tunnettu Ramos aloitti nyrkkeilyuransa synnyinmaassaan Kuubassa vuonna 1957 ja voitti vuonna 1960 maansa höyhensarjan mestaruustittelin pisteillä Orlando Castilloa vastaan. Fidel Castron kommunistihallinnon noustua valtaan hän pakeni maasta Meksikon pääkaupunkiin Méxicoon.

Maaliskuussa 1963 Ramos voitti WBA- ja WBC-ammattilaisliittojen maailmanmestaruustittelin keskeytystuomiolla Davey Moorea vastaan. Muutama päivä ottelun jälkeen Moore kuoli saamiinsa vammoihin. Ramos puolusti titteliään heinäkuussa Rafiu Kingiä vastaan voitolla kaikin tuomariäänin, seuraavassa maaliskuussa Japanissa Mitsunori Sekiä vastaan kuudennen erän teknisellä tyrmäyksellä sekä toukokuussa hajaäänivoitolla Floyd Robertsonia vastaan Ghanassa käydyssä ottelussa. Hän menetti mestaruuden Vicente Saldivarille saman vuoden syyskuussa keskeytystuomiolla 12. erässä.

Ramos pääsi vielä iskemään kevytsarjan maailmanmestaruudesta Carlos Ortizia vastaan kahdesti, vuosina 1966 ja 1967, mutta kärsi molemmilla kerroilla tappion ennen täyttä aikaa. Hän jatkoi uraansa aina vuoteen 1972 saakka.

Vuonna 2001 Ramos nimettiin International Boxing Hall of Fameen.

## Lähteet
* Profiili nyrkkeilyn hall of famessa 
* Ammattilaisottelutilastot BoxRec-tietokannassa 

### Viitteet
Jääkiekon maailmanmestaruuskilpailut 1959

**Jääkiekon maailmanmestaruuskilpailut 1959** järjestettiin Prahassa 5.–15. maaliskuuta. Karsintaryhmien ottelut pelattiin Ostravassa, Bratislavassa ja Brnossa. Alkusarjan pisteet eivät jääneet voimaan loppusarjoihin.

## Karsintakierros

### Karsintaryhmä 1

### Karsintaryhmä 2

### Karsintaryhmä 3
Ottelut pelattiin Ostravassa. Suomi saavutti sensaatiomaisesti tasapelin Ruotsia vastaan, joka oli lohkon ennakkosuosikki. Teppo Rastio teki kavennusmaalin noin neljä minuuttia ennen pelin loppua. Raimo Kilpiö puolestaan tasoitti lukemat puolitoista minuuttia ennen pelin päättymistä.

## Loppusarjat

### Mitalisarja

Vaikka alkusarjan tasapeli Ruotsia vastaan nosti Suomen joukkueen odotuksia, loppusarjassa joukkueen suoritustaso laski huomattavasti. Suomi hävisi Italialle, vaikka Suomi oli ottelun ennakkosuosikki. Toisaalta ottelu Ruotsiakaan vastaan ei ollut vähistä maaleista huolimatta tasainen. Ruotsi hallitsi ottelua, joskin joukkueen otteet eivät olleet alati itsevarmoja, vaan paikoin hermostuneita.

### Alempi loppusarja

### Euroopan-mestaruuskilpailut

### B-sarja

## Mestarijoukkue

## Lähteet

* http://hockey365.celeonet.fr/hockeyarchives/mondial1959.htm  
* http://www.todor66.com/hockey/world/index.html 

### Viitteet
Wilfried Sauerland

**Wilfried Sauerland** (s. 29. helmikuuta 1940 Wuppertal) on saksalainen nyrkkeilypromoottori ja -manageri. Hänen nimeään kantava berliiniläinen nyrkkeilytalli on nykyisin eräs maailman menestyksekkäimmistä.

Ensimmäisen nyrkkeilytapahtuman Sauerland järjesti vuonna 1978 Sambiassa ja pari vuotta myöhemmin Saksassa, missä hän sai talliinsa kovan luokan nyrkkeilijöitä kuten John Mugabi, Rene Weller ja Graciano Rocchigiani. 1990-luvulla Sauerland oli luomassa voimakasta nyrkkeilybuumia Saksassa, kun hänen ottelijansa Henry Maske nousi raskaassa keskisarjassa maailmanmestariksi. 2000-luvulla Sauerlandin talliin kuuluneita menestyneitä nyrkkeilijöitä ovat mm. Aleksandr Povetkin, Sven Ottke, Arthur Abraham, Mikkel Kessler, Markus Beyer, Nikolai Valujev, Marco Huck ja Sebastian Sylvester. 

Sauerlandilla on sopimus saksalaisen ARD-televisioyhtiön kanssa ottelutapahtumien televisioinnista. 
Vuonna 2009 Sauerland nimettiin nyrkkeilyn hall of fameen.

## Sauerland-tallin nykyiset nyrkkeilijät
*Aleksandr Povetkin 
*Cengiz Koc 
*Francesco Pianeta 
*Jens Krull 
*Nikolai Valujev 
*Oleg Platov 
*René Dettweiler 
*Robert Helenius 
*Alexander Frenkel 
*Marco Huck 
*Yoan Pablo Hernandez 
*Artur Hein 
*Dustin Dirks 
*Karo Murat 
*Arthur Abraham 
*Jürgen Doberstein 
*Mikkel Kessler 
*Dominik Britsch 
*Marcos Nader 
*Sebastian Sylvester 
*Thomas Troelenberg 
*Koko Murat 
*Nick Klappert 
*Cecilia Braekhus 

## Valmentajat
* Ulli Wegner
* Georg Bramowski
* Karsten Röwer

## Lähteet
### Viitteet

## Aiheesta muualla
* Sauerland Eventin virallinen sivu
Miguel Mas

**Miguel Mas** (s. 3. marraskuuta 1967 San Juan, Argentiina) on näyttelijä ja ohjaaja. Hän on ollut muun muassa vierailevana tähtenä *[[Teho-osasto (televisiosarja)|Teho-osasto]]*-sarjassa. Hänellä on ollut rooleja myös sarjoissa *[[Päivien viemää]]* ja *[[General Hospital]]*. Mas muutti vuonna 1991 Puerto Ricoon, jossa hän aloitti työskentelemisen televisiossa ja toimi myös teatterissa. Vuonna 1994 Mas lähti Espanjaan ja vuonna 1998 Yhdysvaltoihin, jossa hän on opiskellut Lee Strasberg Theatre and Film Institutessa.

Masin ohjaustöiden joukossa on hänen pitkä debyyttinsä *2+2=5=1* (2004).

## Aiheesta muualla
*
Drina-joen silta

**Drina-joen silta** () on jugoslavialaisen Ivo Andrićin vuoden 1945 romaani. Se käsittelee islaminuskoisten bosniakkien ja ortodoksisten serbien välisiä suhteita Višegradin kaupungissa nykyisessä Bosnia ja Hertsegovinassa osmanien ja itävaltalaisten vallan alla. Romaanin aikajänne käsittää neljä vuosisataa, ja se sijoittuu višegradilaisen Mehmed Paša Sokolovićin sillan ympärille.

## Lähteet
Iittalan liikuntahalli

**Iittala-halli** on Hämeenlinnan Kalvolan pitäjäkeskus Iittalassa sijaitseva monitoiminen urheiluhalli, joka sijaitsee Iittalan yhtenäiskoulun kanssa samalla kiinteistöllä. Alkujaan liikuntasali oli suunniteltu koulukokonaisuuden osaksi, mutta sitä hallitaan nykyisin eri organisaation kautta. 

Vuonna 2005 valmistuneen liikuntatilan lattiakoko on 25x45 metriä. Tila on jaettavissa väliverholla kolmeen osaan. Katsomossa on 600 istuinpaikkaa. Iittala-hallin kuntosali avattiin keväällä 2007. 

Salibandyliiga-seura Trackers käytti monitoimitaloa kotihallinaan.

## Lähteet
Edsilia Rombley

**Edsilia Rombley** (s. 13. helmikuuta 1978 Amsterdam) on alankomaalainen laulaja. Hän edusti Alankomaita Eurovision laulukilpailussa 1998 kappaleella "Hemel en aarde" ja sijoittui 4. sijalle 150 pisteellä. Hän edusti Alankomaita uudestaan Eurovision laulukilpailussa 2007 Helsingissä kappaleella "On Top of the World" ja sijoittui semifinaalissa 21. sijalle 38 pisteellä, joka ei kuitenkaan riittänyt finaaliin pääsyyn. Hän ilmoitti Alankomaiden äänestyspisteet finaalissa koomikko Paul de Leeuwin kanssa. Näin ei olisi käynyt mikäli Rombley olisi päässyt finaaliin. Hän matkusti takaisin kotimaahansa Alankomaihin semifinaalin jälkeen jo ennen finaalia perjantaina 11. toukokuuta. 4. joulukuuta 2019 ilmoitettiin, että Rombley juontaa vuoden 2020 Eurovision laulukilpailun yhdessä Chantal Janzenin ja Jan Smitin kanssa. Vuoden 2020 Euroviisut kuitenkin peruttiin koronaviruspandemian vuoksi, joten Rombley, Janzen ja Smit valittiin juontajiksi vuoden 2021 kilpailuun.

## Diskografia
### Albumit
**Thuis* (1997)
**Edsilia* (1998)
**Face to face* (2002)
**Meer Dan Ooit* (2007)
**Uit mijn hart* (2011)
**Sweet Soul Music* (2013)
**The Piano Ballads, Vol. 1* (2014)
**The Piano Ballads. Vol. 2* (2018)

### Livealbumit
* Live (2009)

### Singlet
* Baby It’s You (1997)
* Hemel en aarde (1998)
* Second Floor (1998)
* Get Here (1999)
* How Can You Say That (1999)
* What Have You Done to Me (2001)
* Gotta Let Me Go (2002)
* I’ll Be That Someone (2002)
* Dan ben ik van jou (2006)
* Nooit meer zonder jou (2007)
* On Top of the World (2007)
* Een Keer meer dan jij (2007)
* Geef je over (2010)
* Uit het oog niet uit mijn hart (Ruth Jacottin kanssa) (2011)
* Ik laat je miet alleen (2012)
* Zeg me dat het niet zo is (2012)
* Van jou (2014)
* Als Jij ME belooft (2016)
* Wat je doet met mij (feat. Re-Play) (2017)
* Weak (2018)
* The Way You Make Me Feel (2019)
* Breng me naar het water (Edwin Jonkerin kanssa) (2019)
* Lieve Mama (2020)

## Lähteet

## Aiheesta muualla
*Edsilia Rombleyn virallinen kotisivu
Luettelo televisiosarjan Supernatural jaksoista

*[[Supernatural]]* on Eric Kripken luoma yliluonnollinen draamasarja, joka seuraa Sam (Jared Padalecki) ja Dean Winchesteria (Jensen Ackles) heidän matkatessa ympäri Yhdysvaltoja metsästäen yliluonnollisia olentoja. Koko sarjan ajan Samin ja Deanin vastapuolella ovat demonit.

Yhdysvalloissa sarjan ensimmäinen jakso esitettiin 13. syyskuuta 2005. Sarjan ensimmäinen kausi näytettiin The WB -kanavalla, jonka jälkeen sarja alkoi pyöriä The CW -verkossa. Suomessa Subtv aloitti ensimmäisen kauden lähetykset 21. elokuuta 2006. Neljännentoista kauden esitys alkoi Subilla helmikuussa 2019.

Sarjan tuotantokaudet ovat saatavilla myös DVD- ja Blu-rayna. 

## Jaksot
### Ensimmäinen tuotantokausi (2005–2006)

|}

### Toinen tuotantokausi: 2006-2007

### Kolmas tuotantokausi (2007-2008)

### Neljäs tuotantokausi (2008-2009)

### Viides tuotantokausi (2009-2010)

### Kuudes tuotantokausi (2010-2011)

### Seitsemäs tuotantokausi (2011-2012)

### Kahdeksas tuotantokausi (2012-2013)

### Yhdeksäs tuotantokausi (2013-2014)

### Kymmenes tuotantokausi (2014-2015)

### Yhdestoista tuotantokausi (2015-2016)

### Kahdestoista tuotantokausi (2016-2017)

### Kolmastoista tuotantokausi (2017-2018)

## Lähteet
Läntinen Bug

**Bug** tai **Läntinen Bug** (, , , ) on Ukrainassa, Valko-Venäjällä ja Puolassa virtaava Itämereen laskevan Veikselin vesistöön kuuluva joki. Bug saa alkunsa Ukrainan länsiosissa Lvivin alueella ja yhtyy Puolassa Varsovan pohjoispuolella vasemmalta Narewiin, joka on Veikselin oikeanpuolinen sivujoki. Joki toimii Euroopan unionin rajajokena Puolan sekä Valko-Venäjän ja Ukrainan välillä.

Läntisen Bugin pituus on 831 kilometriä, ja se muodostaa Valko-Venäjän rajan 169 kilometrin matkalla. Joen valuma-alue on 73 479 neliökilometriä, tästä 9 990 neliökilometriä Valko-Venäjällä. Joen keskivirtaama Ukrainan ja Valko-Venäjän rajalla on 50 m³/s, alempana Puolassa 127 m³/s.

## Historiallinen kanavayhteys Dneprille

Mahtavan Puola-Liettuan valtioliiton aikana 1700-luvun lopulla kaivettiin nykyisen Valko-Venäjän lounaisosiin yhdyskanava Bugin sivuhaarasta Muhavetsista Mustaanmereen laskevaan Dneprin vesistöön. Kanavan nimi oli aluksi Kuninkaallisen kanava. Viime vuosikymmeninä melko runsaasti kiintoainesta kuljettavaa Bugjokea ei kuitenkaan ole ruopattu, eikä idästä tämän Dneprin–Bugin kanavan kautta saapuvilla proomuilla pääse navigoimaan esteettä Valko-Venäjän Brestiä pitemmälle länteen.

## Lähteet

## Aiheesta muualla

* Encyclopædia Britannica Online: Bug River 
* The Bug River: Corridor in the Pan European Ecological Network. A Feasibility Study (pdf)
Rauno Koski

**Rauno Eino Koski** (28. marraskuuta 1926 Helsinki – 8. toukokuuta 1994 Espoo) oli suomalainen juristi ja poliitikko. Hänen puolueensa oli Kansallinen Kokoomus.

Koski aloitti poliittisen toimintansa Kokoomuksen Nuorten Liitossa ja opiskeluaikanaan hän työskenteli kokoomuksen puoluetoimistossa. Valmistuttuaan lainopin kandidaatiksi hän työskenteli Suomen rauta- ja koneliikkeiden yhdistyksen toimistopäällikkönä ja Suomen kansakoulunopettajien liiton lakimiehenä.

Vuonna 1960, Jussi Saukkosen ollessa kokoomuksen puheenjohtaja, Koski valittiin kokoomuksen puoluesihteeriksi. Hän toimi tehtävässä vuoteen 1965, jolloin hänen ystävänsä ja lankonsa Juha Rihtniemi, jonka valintaan hän oli ollut vaikuttamassa, valittiin puolueen puheenjohtajaksi. Hänen seuraajansa puoluesihteerinä oli Harri Holkeri. Puoluesihteeriaikansa jälkeen Koski työskenteli Yleisradion johtotehtävissä, ensin apulaisjohtajana ja myöhemmin hallintojohtajana. Hän jäi eläkkeelle vuonna 1982.

Koski oli naimisissa Irma Rihtniemi-Kosken, Juha Rihtniemen siskon, kanssa. He avioituivat vuonna 1948.  

## Lähteet
Darius Khondji

**Darius Khondji** (s. 21. lokakuuta 1955 Teheran, Iran) on iranilainen elokuvaaja. Hän sai parhaan kuvauksen Oscar-ehdokkuuden elokuvasta *[[Evita (elokuva)|Evita]]*. Hän on työskennellyt monien kuuluisien ohjaajien kanssa, kuten Jean-Pierre Jeunet’n, David Fincherin, Bernardo Bertoluccin, Alan Parkerin, Roman Polańskin, Sydney Pollackin, Woody Allenin, Wong Kar-wain ja Michael Haneken.

## Filmografia
* *[[Delicatessen – herkuttelijoiden yö]]* (1991)
* *[[Kadonneiden lasten kaupunki]]* (1995)
* *[[Seitsemän (elokuva)|Seitsemän]]* (1995)
* *[[Evita (elokuva)|Evita]]* (1996)
* *[[Alien – ylösnousemus]] (1997)
* *Yhdeksäs portti* (1999)
* *The Beach* (2000)
* *Panic Room* (2002)
* *Sinua parempaa* (2003)
* *Wimbledon* (2004)
* *Tulkki* (2005)
* ** (2006)
* *My Blueberry Nights* (2007)
* *Funny Games* (2007)
* *The Ruins* (2008)
* *Chéri* (2009)
* *Midnight in Paris* (2011)
* *To Rome with Love* (2012)
* *Rakkaus* (2012)
* *The Immigrant* (2013)
* *Magic in the Moonlight'' (2014)

## Aiheesta muualla
*
George Zamka

**George David "Zambo" Zamka** (s. 29. kesäkuuta 1962 Jersey City, New Jersey) on yhdysvaltalainen astronautti. Hänellä on kolumbialaiset ja puolalaisamerikkalaiset  sukujuuret. Zamka astui NASAn palvelukseen vuonna 1998. Zamka osallistui pilottina avaruussukkulalennolle STS-120 *[[Discovery (avaruussukkula)|Discovery]]* 23. lokakuuta  7. marraskuuta 2007. Hän toimi sukkulalennon STS-130 komentajana.

Zamka on Yhdysvaltain merijalkaväen lentäjä. Hänellä on yli 3500 tunnin lentokokemus yli 30 lentokoneesta. Zamka on naimisissa ja hänellä on kaksi lasta.

## Lähteet

## Aiheesta muualla

* Elämäkerta NASAn sivulla 
* Elämäkerta Spacefacts.de:n sivulla 
*Sukkulalentoa STS-130 edeltävä haastattelu  (27.1.2010) 
* Sukkulalentoa STS-120 edeltävä haastattelu  (1.10.2007)
Sokeain kuunnelmapalkinto

**Sokeain kuunnelmapalkinto** on kuunnelmia ja kirjallisuutta harrastavien sokeiden ja heikkonäköisten muodostaman raadin jakama vuosittainen palkinto raadin mielestä parhaalle edellisen vuoden aikana Yleisradion radioteatterissa ensiesityksensä saaneelle kotimaiselle kuunnelmalle.  Palkintoa on jaettu vuodesta 1968 lähtien. Sen saavat kuunnelman käsikirjoittaja ja ohjaaja. 
Vuonna 2000 palkinnon sai kaksi kuunnelmaa kun taas vuoden 2009 palkinto annettiin ensi kertaa romaanidramatisoinnille. 

## Palkinnon saajat

## Lähteet
* Urpo Kuotola, Anja Tsokkinen, Eero Vartio: Suomen näkövammaisten ja näkövammaistyön historia. Helsinki 1988.

### Viitteet
Hera Björk

**Hera Björk Þórhallsdóttir** (s. 29. maaliskuuta 1972 Reykjavík, Islanti) on islantilainen laulaja. Hän edusti Islantia vuoden 2010 Eurovision laulukilpailussa Oslossa kappaleellaan *"*Je ne sais quoi*"* sijoittuen finaalissa yhdeksänneksitoista. Vuonna 2013 hän edusti Islantia *Festival Internacional de la Canción de Viña del Mar* -musiikkifestivaaleilla ja voitti "Paras kappale" -kategorian kappaleellaan "Because You Can".

Vuonna 2024 Hera Björk oli yksi kymmenestä kilpailijasta Islannin vuoden 2024 euroviisukarsinnassa nimeltään *[[Söngvakeppnin]] 2024*. Hän kilpaili kappaleellaan "Scared of Heights". Kilpailun semifinaalissa hän kilpaili kilpailukappaleensa islanninkielisellä versiolla nimeltään "Við förum hærra" ja eteni finaaliin asti. 2. maaliskuuta 2024 pidetyssä finaalissa Hera Björk voitti karsintakilpailun ja edusti näin jälleen Islantia vuoden 2024 Eurovision laulukilpailussa Malmössä kappaleellaan "Scared of Heights".

## Diskografia

### Albumit
* 2000 – *Ilmur af Jólum*
* 2006 – *Hera Björk*
* 2010 – *Je ne sais quoi*
* 2013 – *Ilmur af Jólum II*

### Singlet
* 2001 – *Engum Nema Þér* 
* 2003 – *Blikar, Tökum Nú Bikar* 
* 2009 – *Someday*
* 2010 – *[[Je ne sais quoi]]*
* 2011 – *Finnum Astina" / "Feel the Love Tonight*
* 2013 – *Because You Can*
* 2015 – *Christmas Song* 
* 2016 – *Queen of Effing Everything*
* 2018 – *Frelsisvor* 
* 2024 – *[[Scared of Heights]]*

## Lähteet
*
*

### Viitteet
Didrik Solli-Tangen

**Didrik Solli-Tangen** (s. 11. kesäkuuta 1987 Porsgrunn) on norjalainen laulaja. 6. helmikuuta 2010 hänet valittiin edustamaan Norjaa Eurovision laulukilpailuun 2010 kappaleella *[[My Heart Is Yours]]*. Finaalissa hän sijoittui 20:nneksi 35 pisteellä.

## Lähteet

## Aiheesta muualla

Didrik Solli-Tangenin kotisivut
Ludvig (Ranskan kruununprinssi, 1682–1712)

**Ludvig, Burgundin herttua** (); (16. elokuuta 1682 Versailles, Ranskan kuningaskunta – 18. helmikuuta 1712 Marly) oli Ranskan kruununperillisen dauphin Ludvigin ja Baijerin prinsessa Marie Annen (1660–1690) vanhin poika ja Ludvig XIV:n pojanpoika. 

Isänsä kuoleman jälkeen vuonna 1711 hänestä tuli kruununperillinen eli dauphin, ja häntä koulutettiin huolella kirjailija François Fénelonin johdolla. Hän kuoli 29-vuotiaana tuhkarokkoon ennen isoisäänsä kuningasta. Hän oli naimisissa kaksinkertaisen pikkuserkkunsa Savoijin prinsessa Marie Adelaïden (1685–1712) kanssa, joka myös kuoli tuhkarokkoon 12. helmikuuta, kuusi päivää ennen puolisoaan.

## Jälkeläiset
*Ludvig (Louis) Bretagnen herttua (1704–1705), kuoli vuoden ikäisenä kouristuksiin
*Ludvig (Louis) Bretagnen herttua, Ranskan dauphin (1707– 8. maaliskuuta 1712), kuoli 5-vuotiaana tuhkarokkoon kolme viikkoa isänsä jälkeen
*Ludvig XV, Ranskan kuningas (1710–1774), kihlautui 1722 Espanjan infanta Mariana Viktorian (1718–1781) kanssa, joka lähetettiin takaisin vanhemmilleen 1725. Avioitui puolalaisen prinsessa Maria Leszczyńskan kanssa vuonna 1725, heillä oli kymmenen lasta; kuoli isorokkoon 34-vuotiaana. 

## Lähteet
* Mitford, Nancy: *Aurinkokuningas*, Weilin+Göös, 1966
Riesling

**Riesling** (saks. [ˈʁiːslɪŋ]) on   valkoinen, aromaattinen viinirypälelajike, joka on peräisin Saksasta Reinin alueelta. 
Parhaat Rieslingit tulevat viileistä viljelyalueista, kuten Saksasta ja Alsacesta, usein jyrkiltä rinteiltä. Riesling sopii sekä kuiviin että makeisiin ja kuohuviineihin. Se on Chardonnayn ja Sauvignon Blancin ohella yksi arvostetuimmista valkoviineistä.  

Riesling ilmentää erityisen vahvasti kasvuympäristöään. Sen viinit ovat usein parfyymimäisiä, kukkaisia, hapokkaita ja lajikepuhtaita, harvoin tammitettuja. Rieslingiin usein liitetään termi "petrolinen" tai "öljyinen" tuoksu (engl. petrol tai kerosene aroma). 
Tämä aromi voi kehittyä erityisesti ikääntyneisiin Riesling-viineihin ja johtuu yhdisteestä nimeltä TDN (1,1,6-trimetyyli-1,2-dihydronaftaleeni). 
Se liittyy useimmiten viileiltä alueilta tuleviin Rieslingeihin ja voi korostua kuivissa, auringonvalolle altistuneissa olosuhteissa kasvatetuissa viineissä.

Noin 38&nbsp;% maailman Riesling-rypäleistä tuotetaan Saksassa, jossa niitä viljellään 24&nbsp;000 hehtaarin alueella. Vuonna 2019 Riesling oli Saksan eniten tuotettu rypälelajike; 23,3&nbsp;% kaikista tuotetuista viinirypäleistä oli Rieslingiä.

## Lähteet

## Aiheesta muualla

*Heikki Remeksen viinikoulu Flavoradossa: Riesling
STS-130

**STS-130** (lento **20A**) oli Nasan 32. avaruussukkulalento Kansainväliselle avaruusasemalle (ISS) ja avaruussukkula Endeavourin 24. lento.

Lennon ensimmäinen suunniteltu laukaisuyritys oli 7. helmikuuta 2010 kello 9.39 UTC Kennedyn avaruuskeskuksesta Floridasta. Laukaisua jouduttiin lykkäämään pilvisen sään vuoksi seuraavaan päivään. Sukkula laukaistiin matkaan 8. helmikuuta 2010 kello 9.14 UTC. Sukkula laskeutui Kennedyn avaruuskeskukseen Floridaan 22. helmikuuta 2010 kello 3.20 UTC. Lennon jälkeen lennettiin vielä viisi sukkulalentoa eli STS-131, STS-132, STS-133, STS-134 ja STS-135.

Endeavourin pääasiallisena hyötykuormana olivat avaruusasemalle kuljetettavat Tranquility- ja Cupola-moduulit. Thales Alenia Spacen Euroopan avaruusjärjestölle rakentaman ja suunnitteleman Cupolan ikkunat tarjoavat 360 asteen näkymän avaruusaseman ulkopuolelle. Lennon miehistö suoritti avaruusasemalta kolme hyötykuormamoduulien asennukseen liittyvää avaruuskävelyä. Cupola-moduuli maksoi 27 miljoonaa dollaria, Tranquility-moduuli 380 miljoonaa dollaria.

Endeavour telakoitui ISS:ään 10. helmikuuta 2010 kello 5.26 UTC. Aluksia yhdistävä luukku avattiin tuntia myöhemmin. Viidentenä lentopäivänä 12. helmikuuta Patrick ja Behnken suorittivat kello 2.17 UTC alkaneen lennon ensimmäisen avaruuskävelyn, joka kesti 6,5 tuntia. Lennolla suoritettiin myös kaksi muuta avaruuskävelyä. 15. helmikuuta Cupola siirrettiin avaruusaseman Canadarm2-robottikäsivarrella lopulliseen paikkaansa Tranquility-moduulin maanpuoleiseen osan kylkeen. 17. helmikuuta 2010 poistettiin Cupolan suojapeitteet, Terry Virts avasi moduulin ikkunoiden suojakannet ja katsoi ensimmäistä kertaa moduulin ikkunoista avaruuteen.

Avaruusasema on 90-prosenttisesti valmis moduulien asennustöiden jälkeen. Moduulin laitteilla tuotetaan hengitysilmaa ja kierrätetään vettä.

## Miehistö

## Tilastoja

Lähde:
*161.  Yhdysvaltain miehitetty avaruuslento
*130. sukkulalento STS-1:n jälkeen
*24. Endeavourin lento
*105. avaruussukkula Challengerin onnettomuuden jälkeinen lento
*17. avaruussukkula Columbian onnettomuuden jälkeinen lento
*32. avaruussukkulalento Kansainväliselle avaruusasemalle
*34. sukkulan yölaukaisu, 21. yölaukaisu lähtöalustalta 39A
*73. sukkulan laskeutuminen Kennedyn avaruuskeskukseen

## Lähteet

## Aiheesta muualla

* Nasan STS-130:n kotisivu
* Nasan STS-130:n lehdistöpaketti (8,7 Mt pdf)
* Nasan avaruussukkulasivu
* A Splendid Endeavour! - Nasatelevision YouTube-kanavan video STS-130:n laukaisusta (10 min 15 s)
* CBS News Coverage of STS-130: Status Report 
*Spherical panorama of the STS-130 cargo, the Tranquility module, being prepped for flight in the SSPF (käyttää Javaa)
*Nasa valmistautuu sukkulan laukaisuun MuroBBS
Bajina Bašta

**Bajina Bašta** () on kunta Serbiassa Zlatiborin piirikunnassa. Kunnan alueella asui vuoden 2002 väestönlaskennan mukaan 29&nbsp;151 ihmistä, ja sen samannimisessä keskustajaamassa 9&nbsp;543 ihmistä.

Bajina Baštan taajama on Tara-vuorten juurella Drinan oikealla rannalla. Sen lähistöllä on Taran kansallispuisto, ja kansallispuiston turistikeskus sijaitsee Bajina Baštassa. Kansallispuiston suosituin turistikohde on Račan luostari, jonka rakennutti perimätiedon mukaan Serbien kuningas Stefan Dragutin 1200-luvulla.

Perućacin kylässä on vesivoimala, joka on muodostanut Drinaan Perućacjärven. Alueen muuta teollisuutta edustavat metalli-, elektroniikka, tekstiili- ja pahvitehtaat. Bajina Baštan ympäristössä kasvatetaan tupakkaa, vadelmia sekä monia hedelmiä ja vihanneksia.

## Lähteet

## Aiheesta muualla

*Bajina Basta Portal
Kathryn Hire

**Kathryn Patricia "Kay" Hire** (s. 26. elokuuta 1959 Mobile, Alabama) on yhdysvaltalainen astronautti. Hän osallistui tehtäväspesialistina avaruussukkulalennolle STS-90 *[[Columbia (avaruussukkula)|Columbia]]* (Spacelab-lento) 17. huhtikuuta – 3. toukokuuta 1998. Hire osallistui sukkulalennolle STS-130  tehtäväspesialistina.

Hire ei ole naimisissa  eikä hänellä ole lapsia.

## Koulutus
*Murphy High School, Mobile, Alabama, 1977.
*Bachelor of Science,  Engineering and Management, Yhdysvaltain laivastoakatemia, 1981.
*Master of Science, avaruusteknologia, Florida Institute of Technology, 1991.
## Ura Yhdysvaltain laivastossa
Hire palveli vuodesta 1982 vuoteen 1989 Yhdysvaltain laivastossa lentoupseerina muun muassa valtamerentutkimuksessa ja lennonopettajana. Hire siirtyi laivaston reserviin vuonna 1989.  Hän osallistui ensimmäisenä amerikkalaisena naissotilaana taistelutehtävissä käytettävän lentokoneen miehistöön 13. toukokuuta 1993 liittyessään suunnistajana/viestimiehenä P-3 Orionin partiolennoille. Hire osallistui myöhemmin uudelleen aktiivipalvelukseen kutsuttana muun muassa operaatio Enduring Freedomiin ja Irakin sotaan esikuntatehtävissä. Hire ylennettiin nykyiseen asemaansa Yhdysvaltain laivaston kommodoriksi 1. joulukuuta 2002.
## Ura NASAssa

Hire ryhtyi työskentelemään Kennedy Space Centerissä toukokuussa 1989 Lockheed Space Operations Companyn insinöörinä avaruussukkulan mekaanisten järjestelmien parissa. Vuonna 1991 hän sai kelpoisuuden avaruussukkulan testiprojekti-insinööriksi (Space Shuttle Test Project Engineer, TPE) ja vastasi avaruuspukujen tarkastamisesta ja venäläisten avaruusalusten telakoitumisjärjestelmistä. 

Hire valittiin NASAn astronauttikoulutukseen joulukuussa 1994. Hän aloitti koulutuksen Johnson Space Centerissä maaliskuussa 1995. Vuoden koulutuksen jälkeen hän työskenteli lennonvalvonnassa avaruusaseman ja lennonvalvonnan yhteyshenkilönä (CAPCOM). Hire lensi tehtäväspesialisti 2:na sukkulalennolla STS-90 *Neurolab* (1998) viettäen 381 tuntia avaruudessa. Hän työskenteli astronauttitoimistossa sukkulan avioniikkaintegraatiolaboratorion (SAIL), hyötykuorman ja miehistön laitteiston johdossa. Hire nimitettiin astronauttien tukihenkilötiimiin (ASP) Kennedy Space Centeriin. Hän osallistui tehtäväspesialistina sukkulalennolle STS-130 helmikuussa 2010.

## Aiheesta muualla

* Elämäkerta NASAn sivulla 
* Elämäkerta Spacefacts.de:n sivulla 
* Sukkulalentoa STS-130 edeltävä haastattelu  (27.1.2010)
Sahalehti

**Sahalehti** (*Stratiotes aloides*) on kilpukkakasveihin kuuluva monivuotinen vesikasvilaji. Samaan heimoon kuuluvat muut Suomessa kasvavat vesikasvilajit kilpukka (*Hydrocharis morsus-ranae*), kanadanvesirutto (*Elodea canadensis*) ja näkinruohot (*Najas*) ovat habitukseltaan selvästi poikkeavia. Sahalehti on kilpukkakasvien heimon *Stratiotoideae*-alaheimon ainoa laji.

## Ulkonäkö
Sahalehti kasvattaa vapaasti kelluvia tiheitä lehtiruusukkeita. Elomuodoltaan se on yleensä irtokeijuja tai -kelluja. Kasviyksilöt elävät kokonaan tai osittain upoksissa paitsi kukkiessa. Lehdet ovat ruodittomia, jäykkiä ja sahalaitaisia, pituudeltaan 15–40 senttimetriä ja leveydeltään 0,5–1,5 cm. Ruusukkeen keskeltä kohoaa pysty, lehtien kanssa lähes samanmittainen kukkaperä, johon kehittyy kahden kukintolehden suojaama kukka. Kukka on valkoinen ja suurehko, halkaisijaltaan kolmesta neljään senttimetriä. Kasvi on kaksikotinen eli hede- ja emikukat kasvavat eri yksilöissä. Hedekasvit ovat harvinaisia eikä niitä ole tavattu Suomesta lainkaan. Sahalehti lisääntyykin tavallisemmin suvuttomasti rönsyistä.

## Elinympäristö ja levinneisyys
Sahalehti kasvaa suojaisilla paikoilla yleensä rehevissä neutraalivetisissä järvissä. Suomessa laji on melko harvinainen, missä sahalehteä tavataan eniten Kittilän Lapissa. Etelä-Suomessa sahalehti on runsas muun muassa Vanajavedessä.

Harvinainen ja Suomessa rauhoitettu viherukonkorento (*Aeshna viridis*) elää ainoastaan sahalehteä kasvavien vesistöjen ympäristössä. Korennon toukat elävät sahalehden lehtiruusukkeissa. Ainakin osittain sahalehden seuralainen on myös Suomea lähimpänä Etelä-Ruotsissa tavattava kiilaukonkorento (*Aeshna isoceles*).

## Lähteet
* 

### Viitteet

## Aiheesta muualla
* Kasviatlas 2022: Sahalehden levinneisyys Suomessa.
* Pinkka – Lajintuntemuksen oppimisympäristö: Sahalehti (''Stratiotes aloides'')
* Luontoportti: Sahalehti (''Stratiotes aloides'')
* ITIS: ''Stratiotes aloides'' 
* United States Department of Agriculture (USDA): ''Stratiotes aloides''
John Arlott

**John Arlott** (25. helmikuuta 1914 Basingstoke, Hampshire &ndash; 14. joulukuuta 1991 Alderney) oli brittiläinen krikettiin erikoistunut urheiluselostaja- ja toimittaja.

Ennen toimittajanuraansa Arlott toimi poliisina Southamptonissa. Toisen maailmansodan päättyessä hän piti poliisilaitoksen puolesta puheen kuningas Yrjö VI:lle. Puheen seurauksena BBC tarjosi hänelle vakituisen työpaikan ja vuonna 1946 häntä pyydettiin selostamaan Englannin krikettimaajoukkueen Intian pelimatkan kaksi ensimmäistä ottelua. Selostukset saivat positiivisen vastaanoton ja Arlott toimi selostajana myös kiertueen muissa otteluissa. Hän selosti kaikki kotona pelatut test matchit vuosina 1946&ndash;1980, jolloin hän siirtyi eläkkeelle. *[[The Guardian]]in* krikettikirjeenvaihtajana Arlott oli 1968&ndash;1980.

## Kirjallisuutta
* Allen, David Rayvern: *Arlott: The Authorised Biography* 
* Arlott, Timothy; *John Arlott: A Memoir* 

## Lähteet

## Aiheesta muualla
* BBC Sport: John Arlott 
* The Radio Academy Hall of Fame: John Arlott
Vizor

**Vizor Oy** on Jaakko Visurin perustama televisiotuotantoyhtiö, joka tuotti monia suosikkiohjelmia  kuten *[[Megavisa]]*, *[[Noppapotti]], Kaikki kotona?* ja *[[Kellopeli]]*. Jaakko Visurin siirryttyä MTV3-kanavan ohjelmalinjan johtajaksi ”Vizorin perintönä” kanavalle tulivat ohjelmaformaatit kuten *[[Taxi]], [[Mekastelijat]], [[Rakkautta (tv-ohjelma)|Rakkautta]], [[BumtsiBum!]]* ja *[[Salatut elämät]]*.

Visurin palattua MTV3:lta takaisin Vizorin pariin kehittämään uudenlaisia interaktiivisia viihde- ja sisältöpalveluja, oli TV:n digitalisoitumisen myötä uusia kanavapaikkoja haettavana. Vizor sai valtioneuvostolta toimiluvan uudelle valtakunnalliselle TV Viisi -kanavalle, joka aloitti lähetystoiminnan 12. maaliskuuta 2004. Kotimaisen pääomarahoituksen puutteessa Visuri myi kanavan kansainväliselle SBS Broadcastingille.

Vizorin TV-tuotannot:
* Megavisa
* Noppapotti
* Kellopeli
* Kaikki kotona?
* Kaksin kotona
* Ringo
* TV3 ostoskanava
* Jopen videokoulu
* Megamarket
* MTV3 ruututoimitus
* Suoraa huutoa
* TV4 Megamarket
* TV5 (kanava)

## Lähteet
Nicholas Patrick

**Nicholas James MacDonald Patrick** (s. 19. marraskuuta 1964 Saltburn-by-the-Sea, North Yorkshire, Englanti) on brittiläissyntyinen insinööri ja NASAn astronautti. Hän osallistui tehtäväspesialistina avaruussukkulalennolle STS-116 *[[Discovery (avaruussukkula)|Discovery]]* vuonna 2006 neljäntenä brittinä avaruudessa. Patrick osallistui sukkulalennolle STS-130 tehtäväspesialistina.

Patrick syntyi Saltburn-by-the-Seassa, Englannissa ja kasvoi Lontoossa ja Ryessa, New Yorkissa. Hänelle myönnettiin Yhdysvaltain kansalaisuus vuonna 1994. Patrick on naimisissa ja hänellä on kolme lasta. 

## Koulutus

Patrick opiskeli Trinity Collegessa Cambridgessa. Opiskeluaikana hän opetteli lentämään Royal Air Forcen Cambridgen yliopiston vapaaehtoisissa lentojoukoissa. Hänellä on koneenrakennuksen tohtorintutkinto Massachusetts Institute of Technologysta (Ph.D, 1996). Hän työskenteli Boeingin kaupallisten lentokoneiden ryhmän palveluksessa Seattlessa.

## Ura NASAssa
Patrick valittiin NASAn astronauttikoulutukseen kesäkuussa 1998. Hän aloitti koulutuksen Johnson Space Centerissä elokuussa 1998. Hän vietti 308 tuntia avaruudessa sukkulalennolla STS-116. Hän toimi ajoittain myös avaruusaseman ja lennonvalvonnan yhteyshenkilönä (CAPCOM). Patrick osallistui helmikuussa 2010 tehtäväspesialistina sukkulalennolle STS-130.

## Aiheesta muualla

* Nicholas Patrick Twitterissä
* Elämäkerta NASAn sivulla 
* Elämäkerta Spacefacts.de:n sivulla 
*Sukkulalentoa STS-130 edeltävä haastattelu  (27.1.2010) 
* Sukkulalentoa STS-116 edeltävä haastattelu  (3.11.2006)
Phoenix (videopeli)

**Phoenix** on Amstar Electronicsin kehittämä sekä Centurin, Taiton ja Atarin julkaisema *[[Space Invaders]]* -tyyppinen shoot ’em up -videopeli. Peli julkaistiin alun perin kolikkopelinä vuonna 1980. Vuonna 1982 se julkaistiin myös Atari 2600:lle.

Peli on julkaistu myöhemmin osana *[[Taito Legends]]* -kokoelmaa.

## Aiheesta muualla
* 
* 
*
Alain de Botton

__NOTOC__
**Alain de Botton** (s. 20. joulukuuta 1969 Zürich) on sveitsiläinen kirjailija ja yrittäjä. Hän muutti perheensä mukana Englantiin kahdeksanvuotiaana ja asuu nykyään Lontoossa. Alain de Botton opiskeli historiaa Cambridgen yliopistossa Gonville and Caius Collegessa 1988–1991, josta hän valmistui parhain arvosanoin. Hän on tunnettu kirjoistaan, joiden teemaa on luonnehdittu ”arkipäivän filosofiaksi”.

## Teokset
### Suomennetut teokset

* *Rakkauden koetus: esseeromaani*. Suomentanut Tomi Snellman. WSOY, Helsinki, 2005
* *Kuinka Proust voi muuttaa elämäsi*. Suomentanut Hanna Tarkka. Otava, Helsinki, 2007.
* *[[Filosofian lohdutukset]]*. Suomentanut Tomi Snellman. WSOY, Helsinki, 2003.
* *[[Uskontoa ateisteille]]*, suom. Hannu Poutiainen. Basam Books 2013

### Kaikki
* *Essays In Love* (1993). Tunnetaan myös nimellä *On Love: A Novel* (2006).
** suomeksi: *Rakkauden koetus: esseeromaani*. Suomentanut Tomi Snellman. WSOY, Helsinki, 2005.
* *The Romantic Movement* (1994).
* *Kiss and Tell* (1995).
* *How Proust Can Change Your Life* (1997).
** suomeksi: *Kuinka Proust voi muuttaa elämäsi*. Suomentanut Hanna Tarkka. Otava, Helsinki, 2007.
* *The Consolations of Philosophy* (2000).
** suomeksi: *[[Filosofian lohdutukset]]*. Suomentanut Tomi Snellman. WSOY, Helsinki, 2003.
* *The Art of Travel* (2002).
* *Status Anxiety* (2004).
* *The Architecture of Happiness* (2006).
* *The Pleasures and Sorrows of Work* (2009).
* *A Week at the Airport* (2009).
* *Religion for Atheists: A Non-Believer's Guide to the Uses of Religion* (2012).
** suom. *Uskontoa ateisteille*, suom. Hannu Poutiainen. Basam Books 2013
* *How to Think More About Sex* (2012).
* *Art as Therapy* (2013).
* *The News: A User's Manual* (2014).

## TV-dokumentit
Alain de Botton on esiintynyt seuraavissa TV-ohjelmissa, jotka on tuottanut Seneca Productions.

* *Philosophy: A Guide to Happiness* (2000). Perustuu kirjaan *The Consolations of Philosophy*. 6 osaa.
* *Status Anxiety* (2004). Perustuu kirjaan *Status Anxiety*. 3 osaa.
* *The Art of Travel* (2005). Perustuu kirjaan *The Art of Travel*. 1 osa.
* *The Perfect Home* (2006). Perustuu kirjaan *The Architecture of Happiness*. 3 osaa.

## Lähteet

## Aiheesta muualla
* Alain de Bottonin virallinen kotisivu
Miljardin dollarin aivot

**Miljardin dollarin aivot** on vuonna 1967 valmistunut brittiläinen vakoiluelokuva. Ken Russellin ohjaus perustuu Len Deightonin samannimiseen romaaniin vuodelta 1966. Pääosassa Michael Caine esittää salaista agenttia Harry Palmeria. Elokuvan nimen ”aivoilla” tarkoitetaan kehittynyttä tietokonetta, jota neuvostovastainen järjestö käyttää maailmanlaajuisen vakoojaverkostonsa pyörittämiseen.

Elokuva on kuvattu pääasiassa Suomessa talvisena aikana.

## Näyttelijät

Aivan pienissä sivurooleissa nähdään myös muun muassa Donald Sutherland, Susan George ja Pirkko Mannola.

## Tuotanto
Pääosin Helsingissä kuvattuun elokuvaan kuului muun muassa suomalaisavustajilla täytetyssä Helsingin jäähallissa kuvattu jääkiekko-ottelukohtaus. Muita kuvauspaikkoja olivat Töölönlahti, Sofiankatu, Hotelli Marski, Espoon Tarvaspää, Suomenlinnan lautta ja Helsingin päärautatieasema. Porvoo esittää elokuvassa Neuvosto-Latvian pääkaupunkia Riikaa ja elokuvalle nimen antava salainen tietokonekeskus on sijoitettu Turun linnaan. 

*Helsingin Sanomat* ja muut suomalaislehdet tekivät filmitähtivieraista monia juttuja.

## Vastaanotto
*[[The New York Times]]in* Bosley Crowther kirjoitti elokuvan olevan maisemiltaan komea ja painavan melodramaattinen tarina, jonka päähenkilö, Michael Cainen esittämä agentti, tuntuu kuitenkin vaipuvan monenlaisten tapahtumien välinpitämättömäksi tarkkailijaksi. Kriitikon mielestä Caine ei elokuvassa tee juuri muuta kuin läiskii käsiään yhteen ja pitelee korviaan Helsingin paukkupakkasessa samalla kun Karl Malden ja Françoise Dorléac huiputtavat häntä mitä eriskummallisimmin tavoin, muun muassa saunottamalla.

## Lähteet
China

**China** voi viitata seuraaviin:

## Paikat

* China, kylä Japanissa
* China, kunta Meksikossa
* China, kaupunki  Mainessa Yhdysvalloissa
* China, kaupunki Texasissa Yhdysvalloissa
* Chína, saari Dodekanesian saariryhmässä Kreikassa lähellä Ródosta

## Henkilöt
* China Chow, brittiläinen näyttelijä
* China Miéville, englantilainen fantasiakirjailija
* China Anne McClain, yhdysvaltalainen lapsinäyttelijä

;China-nimellä tunnettuja
* Carlos Alberto Gomes Kao Yien, brasilialainen jalkapalloilija
* Leonardo Bruno dos Santos Silva, brasilialainen jalkapalloilija
* José Ricardo da Silva, brasilialainen jalkapalloilija

## Musiikki
* *[[China (albumi)|China]]*, Vangelisin albumi
* ”China”, Tori Amosin kappale
* ”China”, Red Rockersin kappale
13 keskustelua yhdestä asiasta

**13 keskustelua yhdestä asiasta** (*Thirteen Conversations About One Thing*) on yhdysvaltalaisen Jill Sprecherin vuonna 2001 ohjaama draamafilmi. Käsikirjoituksen ohjaaja Sprecher laati yhdessä sisarensa Karenin kanssa. Teos kuvaa viittä näennäisen erillistä ihmistä kutakin oman onnensa etsinnässä. Heidän polkunsa risteävät ja vaikuttavat heidän elämiinsä odottamattomilla tavoilla.

## Aiheesta muualla
* 
*
LaVerne Jones-Ferrette

**LaVerne Janet Jones-Ferrette** (o.s. **Jones**, s. 16. syyskuuta 1981 Saint Croix) on yhdysvaltainneitsytsaarelainen pikajuoksija.

Jones-Ferretten ensimmäiset aikuisten kansainväliset arvokisat olivat Ateenan olympialaiset 2004, jossa hän selviytyi puolivälieriin sekä 100 että 200 metrillä. Hän karsiutui molemmilla matkoilla puolivälierissä myös Pekingissä 2008 ja eteni sekä 100 että 200 metrillä välieriin Lontoon olympialaisissa 2012. Välieriin hän on selviytynyt myös 60 metrin juoksussa sisäratojen MM-kilpailuissa 2006, 2008 ja 2012 sekä 200 metrillä ulkoratojen MM-kilpailuissa 2005, 2007 ja 2009.

Keski-Amerikan ja Karibian mestaruuskilpailuissa hän sijoittui vuonna 2006 toiseksi 100 metrillä ja neljänneksi 200 metrillä. Pan-Amerikan kisoissa hän sijoittui vuonna 2007 seitsemänneksi sekä 100 metrillä että 400 metrillä.

6. helmikuuta 2010 Stuttgartissa Jones-Ferrette juoksi sisäradalla 60 metrillä ajan 6,97, joka oli 11 vuoteen ensimmäinen 7 sekunnin alitus. Edellinen häntä nopeammin matkan juossut oli Ekaterini Thanu ajallaan 6,96 vuonna 1999. Maailman kaikkien aikojen tilastossa Jones-Ferrette on kuudentena.

Maaliskuussa 2010 Dohan sisäratojen MM-kilpailuissa Jones-Ferrette juoksi 60 metrillä toiseksi ajalla 7,03 s. Hän oli kuitenkin antanut 16. helmikuuta klomifeeniä sisältäneen dopingnäytteen ja sai myöhemmin kuuden kuukauden kilpailukiellon ja menetti saavuttamansa hopeamitalin.

## Henkilökohtaiset ennätykset
;Ulkoradat
*100 metriä: 11,07 (2012)
*200 metriä: 22,46 (2009)
*400 metriä: 51,47 (2007)

;Sisäradat
* 60 metriä: 6,97 (2010)
* 200 metriä: 23,16 (2003)
* 400 metriä: 51,60 (2007)

## Lähteet
* 
* 

### Viitteet
Veikko Tavastila

**Veikko Olavi Tavastila** (9. lokakuuta 1922 Jyväskylän maalaiskunta – 6. toukokuuta 1999 Helsinki) oli suomalainen poliitikko. Hänen puolueensa oli Kansallinen Kokoomus.

Tavastila osallistui 1940-luvulla jatkosotaan. Sota-ajan jälkeen hän aloitti poliittisen toimintansa Kokoomuksen Nuorten Liitossa ja 1960-luvun alusta alkaen hän työskenteli puolueensa virkailijana. Vuonna 1971 hänet valittiin kokoomuksen puoluesihteeriksi, mitä ennen oli ollut puolueen järjestöpäällikkö. Hän toimi puoluesihteerin tehtävässä Harri Holkerin puheenjohtaja-ajan, vuoteen 1979, jolloin siirtyi Kansaneläkelaitoksen (Kela) johtajaksi. Tavastila toimi Kelan johtajana vuoteen 1989, jolloin jäi eläkkeelle.

Tavastilan luottamustehtäviin kuuluivat muun muassa Jyväskylän Hiihtoseuran puheenjohtajuus 1951–1961, Uuden Suomen hallintoneuvoston jäsenyys 1973–1976 ja Yleisradion hallintoneuvoston jäsenyys. Hän sai kanslianeuvoksen arvonimen vuonna 1977.

Tavastila avioitui vuonna 1948 Kerttu Räsäsen kanssa ja hänellä oli kolme lasta, vuosina 1949, 1950 ja 1958 syntyneet pojat.

## Lähteet
Jaakko Visuri

**Jaakko Visuri** (s. 1954) on suomalainen media-alan vaikuttaja ja yrittäjä. Hän on toiminut muun muassa av-tuotantoyhtiö Avset Oy:n toimitusjohtajana sekä Kolmostelevision ja MTV3:n ohjelmahankinnoista vastaavana johtajana. Hänen johtamansa yhtiö Vizor perusti tv-kanava TV Viiden. Nykyisin Visuri toimii yhtiönsä Mediasoftin johdossa. Mediasoft kehittää interaktiivisia palveluja eri medioille.

Jaakko Visurin vanhemmat olivat väestötieteilijä Elina Visuri ja suomalaisen televisiotoiminnan uranuurtaja Osmo Visuri.

## Lähteet
Tabarie Henry

**Taberie Joil Henry** (s. 1. joulukuuta 1987) on Yhdysvaltain Neitsytsaarilta kotoisin oleva pikajuoksija.

Pekingin olympialaisissa 2008 hän selviytyi 400 metrin juoksussa välieriin. Berliinin MM-kilpailuissa 2009 hän sijoittui 400 metrin kilpailussa neljänneksi ajalla 45,42 ja Daegun MM-kilpailuissa 2011 seitsemänneksi ajalla 45,55. Istanbulin sisäratojen MM-kilpailuissa 2012 hän oli neljäs ajalla 45,96.

Henryllä on hallussaan Yhdysvaltain Neitsytsaarten ulkoratojen ennätykset 200 ja 400 metrin juoksussa.

## Henkilökohtaiset ennätykset
;Ulkoradat
* 200 metriä: 20,71 (2009)
* 400 metriä: 44,77 (2009)

;Sisäradat
* 200 metriä: 21,13 (2010)
* 400 metriä: 45,81 (2010)

## Lähteet